stanford-oval/wikipedia huggingface dataset:
מחוז עג'לון

| --- | --- |

 מדינה:  ירדן ירדן
 נפות במחוז:  2
 בירת המחוז:  עג'לון
 שטח:  419.6 קמ"ר
 אוכלוסייה:  ‏
  ‑ במחוז:  181,000 (2016)
  ‑ צפיפות:  335 נפש לקמ"ר (2010)
 קואורדינטות:  32°20′13″N 35°45′08″E﻿ / ﻿32.336944°N 35.752222°E﻿ / 32.336944; 35.752222 
 אזור זמן:  UTC +2
  מפת מיקום  מפה מפורטת     לחצו כדי להקטין חזרה    לחצו להגדלה       נפות מחוז עג'לון tabBackground:;tabBorder:#aaa;defaultTab:0;
מחוז עג'לון (ערבית محافظة عجلون) הוא אחד משנים עשר המחוזות של ירדן. הוא ממוקם בצפון-מערב המדינה ובירתו היא העיר עג'לון. המחוז גובל במחוז ג'רש בחלקו הדרום-מזרחי, במחוז אירביד בחלקו הצפון-מערבי ובמחוז בלקא בדרום.
המחוז מחולק לשתי נפות. שטחו 419.6 קמ"ר, והוא המחוז השני הכי קטן בממלכה אחרי מחוז ג'רש. אוכלוסייתו מונה 140,600 נפש,[דרוש מקור] זהו המחוז הרביעי בצפיפותו בממלכה.
היסטוריה

במחוז קיימים יערות וטירות אשר נבנו על ידי סלאח א-דין להגן על האזור בתקופת מסעי הצלב. מצודת עג'לון נבנתה במחוז בידי האיובים במאה ה-12 והורחבה במאה ה-13 בידי הממלוכים.
נפות

המחוז מחולק לשתי נפות:
נפת עג'לון
נפת כופרנג'ה
מיקרו פרונטאנד

מיקרו פרונטאנד (באנגלית: Microfrontend או Module Federation) הוא ארכיטקטורה לפיתוח צד לקוח ביישום רשת שבו ניתן לבנות אפליקציה בודדת עם בניות תוכנה (builds) נפרדות. זה מקביל לגישה של מיקרו שירותים, אבל עבור יישומי דף יחיד בצד הלקוח שנכתבו ב-JavaScript. זהו פתרון לפירוק וניתוב עבור יישומי צד לקוח מרובים.
הארכיטקטורה נועדה לפתור את הבעיות הבאות:
התנגשויות בין צוותים שונים שעובדים על אותה אפליקציית צד לקוח
תהליכי CI/CD ארוכים
תוכנה מונוליתית (אנ') גדולה עם הרבה תלויות הופכת להיות קשה לשינוי
בעיות שהארכיטקטורה מייצרת:
שיתוף מידע בין פרונט אנדים שונים הופך להיות יותר מורכב
חוסר אחידות בעיצוב
שכפול קוד שמשמש פרונטאנדים שונים, הן בכתיבה והן בטעינה לדפדפן
בין החברות שמשתמשות במיקרו פרונטאנד היא איקאה.
עבור Webpack מושג זה מכונה פדרציית מודולים (Module Federation).
הערות שוליים

↑  "Micro Frontends". martinfowler.com. נבדק ב-2022-08-29.
↑  "Contentstack: What is a micro-frontend approach? - CW Developer Network". www.computerweekly.com. נבדק ב-2022-08-29.
↑  "Decision Strategies for a Micro Frontends Architecture". InfoQ (באנגלית). נבדק ב-2022-08-29.
↑  רן בר-זיק, מיקרו פרונטאנד, בבלוג "אינטרנט ישראל"
↑  "Experiences Using Micro Frontends at IKEA". InfoQ (באנגלית). נבדק ב-2022-08-29.
↑  "Module Federation". webpack (באנגלית). נבדק ב-2022-08-29.
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
מיקרו מאובן

מיקרו מאובן הוא מאובן שגודלו בדרך כלל קטן מ-1 מילימטר, שהמחקר שלו מצריך שימוש במיקרוסקופ אור או מיקרוסקופ אלקטרוני. מאובן שניתן לחקור בעין בלתי מזוינת או בהגדלה נמוכה, כגון עדשת יד, מכונה מקרו-מאובן (אנ').
מיקרו מאובנים מעומק הים
המחקר של מיקרו-מאובנים מכונה מיקרו-פלאונטולוגיה (אנ'). זהו אחד התחומים המתפתחים ביותר בתחום הפלאונטולוגיה, הוא מצריך שימוש בציוד מעבדה מתקדם, ומהווה חלק חשוב בחיפושי גז טבעי ונפט.
מיקרו מאובנים מהווים חלק מהתיעוד הגאולוגי, מתקופת פרקמבריון ועד ההולוקן. הם נפוצים ביותר במרבצים של סביבות ימיות, אך מופיעים גם במים מליחים, מים מתוקים ומרבצי משקע יבשתיים. תיעוד המיקרו-מאובנים מכיל נציגים של כל הממלכות מההיסטוריה של החיים, אך הצורות הנפוצות ביותר הן שלדי פרוטיסטים או ציסטות מיקרוביאליות מה-דינופלגלטים, Sarcodina, acritarchs and chitinozoans וכן אבקה ונבגים מצמחים וסקולריים.
מחקרים רבים על מיקרו-מאובנים שופכים אור על ההיסטוריה העתיקה של כדור הארץ - מיליארדי שנים לפני התפתחות של יצורים רב-תאיים שיכלו להשאיר מאובנים גדולים יותר. עם זאת חקר של מיקרו מאובנים יכול לספק ראיות גם במחקרים של תקופות מאוחרות יותר, כולל מחקרים הנוגעים לארכאולוגיה והיסטוריה אנושית. כך מחקר אחד נערך על מיקרו מאובנים של צמחים, כגון גרגרי עמילן ופיטוליטים, שנמצאו במשקעים, כלי אבן, ובאבנית שיניים מאלרַּקַּה בסוריה כדי לסייע בהבנת התזונה באותה תקופה
הערות שוליים

1 2  מיקרו-פלאונטולוגיה, אנציקלופדיה בריטניקה
מיקרו הבעה

מיקרו הבעה היא הבעת פנים שנמשכת רק לרגע קצר. זוהי תוצאה של תגובה רגשית רצונית ובלתי רצונית שקורות בו-זמנית ומתנגשות זו עם זו, המתרחשת כאשר האמיגדלה מגיבה כראוי לגירויים שאדם חווה, בעוד שהאדם רוצה להסתיר את הרגש הספציפי הזה. כתוצאה מכך האדם מציג לזמן קצר מאוד את רגשותיו האמיתיים ומיד לאחר מכן תגובה רגשית שקרית.
רגשות אנושיים הם תגובה ביו-פסיכו-סוציאלית לא מודעת הנובעת מהאמיגדלה והם נמשכים בדרך כלל 0.5–4.0 שניות, אם כי מיקרו-הבעה תמשך בדרך כלל פחות מ-½ שנייה. בניגוד להבעות פנים רגילות, קשה מאוד או כמעט בלתי אפשרי להסתיר תגובות מיקרו-הבעה. אי אפשר לשלוט במיקרו-הבעות, משום שהן קורות בשבריר שנייה, אבל אפשר ללכוד הבעות כאלו עם מצלמה במהירות גבוהה ולהציג אותן מחדש במהירויות איטיות בהרבה. מיקרו-הבעות מבטאות את שבעת הרגשות האוניברסליים: גועל, כעס, פחד, עצב, אושר, בוז והפתעה. אולם, בשנות התשעים, הרחיב פול אקמן את רשימת הרגשות וכלל בה מגוון של רגשות חיוביים ושליליים שלא כולם מתבטאים בשרירי הפנים. הרגשות שהוא הוסיף הם: שעשוע, מבוכה, חרדה, אשמה, גאווה, הקלה, שביעות רצון, עונג ובושה.
הערות שוליים

1 2  Elena Svetieva; Mark G. Frank (באפריל 2016). "Empathy, emotion dysregulation, and enhanced microexpression recognition ability". Motivation and Emotion (באנגלית). 40 (2): 309–320. doi:10.1007/s11031-015-9528-4. {{cite journal}}:  (עזרה)
↑  Hurley, Carolyn M; Anker, Ashley E; Frank, Mark G; Matsumoto, David; Hwang, Hyisung C. (אוק' 2014). "Background factors predicting accuracy and improvement in micro expression recognition". Motivation and Emotion. 38 (5): 700–714. doi:10.1007/s11031-014-9410-9. {{cite journal}}:  (עזרה)
↑  Polikovsky, S.; Kameda, Y.; Ohta, Y. (2009). "Facial micro-expressions recognition using high speed camera and 3D-gradient descriptor". 3rd International Conference on Imaging for Crime Detection and Prevention (ICDP 2009). pp. P16. doi:10.1049/ic.2009.0244. ISBN 978-1-84919-207-1. נבדק ב-2022-03-02.
↑  Ekman, Paul (1999). "Basic Emotions".  In T. Dalgleish; M. Power (eds.). Handbook of Cognition and Emotion. Sussex, UK: John Wiley & Sons, Ltd.
↑  Ekman, Paul (1992). "Facial Expressions of Emotion: An Old Controversy and New Findings". Philosophical Transactions of the Royal Society. London. B335 (1273): 63–69. doi:10.1098/rstb.1992.0008. PMID 1348139.
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
מילתא אגב אורחא

מילתא אגב אורחא (בארמית, ובעברית: לימוד כבדרך אגב) הוא מונח תלמודי המתאר מצב שבו המשנה, אגב דיון בהלכה מסוימת, מלמדת הלכה אחרת, גם אם אין לה קשר לנושא הנידון.
זמן קריאת שמע של ערבית

תחילת זמן קריאת שמע של ערבית, הוא משעת צאת הכוכבים.
המשנה מבארת את הזמן ביום, שבו מתחילים להגיד את קריאת שמע של ערבית, המשנה אינה מציינת את הזמן על פי הגדרתו הידועה (צאת הכוכבים), אלא מלמדת אותו אגב זמן אחר ("משעה שהכוהנים נכנסים לאכול בתרומתם").
כהן שנטמא, אינו יכול לאכול תרומה, ועליו לחכות עד הערב לטבול, ואז, עם צאת הכוכבים, הוא יכול לאכול תרומה. שכתוב: "ובא השמש וטהר". זהו המקור היחיד בתורה לגבי הזמן - צאת הכוכבים.
ישנם דינים נוספים שזמנם הוא צאת הכוכבים, ובהם לא מזכירה המשנה את השעה שהכוהנים נכנסים לאכול בתרומתם. אך ייתכן כי היות שבמשנתנו זוהי הפעם הראשונה בה נלמד הדין, מלמדת אותנו המשנה בדרך אגב, גם את המקור לדין "צאת הכוכבים" - "השעה שהכוהנים נכנסים לאכול בתרומתם".
ד"ר יהודה ברנדס במאמר על הסוגיה כותב כי "זהו עומק המושג של "מילתא אגב אורחיה קא משמע לן". אין זו רמיזה מקרית לתחום הלכה דומה, אלא הצבעה על זיקה מהותית שבין קריאת שמע לבין פעולות אחרות ומצוות אחרות של אותה העת.".
גובהה של ארץ ישראל

המשנה בתארה את ההגירה מבבל לארץ ישראל, בזמן עזרא ונחמיה, משתמשת בביטוי עשרה יוחסין עלו מבבל, ועל כך שואל התלמוד: מאי איריא דתני עלו מבבל, ניתני הלכו לארץ ישראל (מדוע שנתה המשנה עלו מבבל, היה עליה לשנות הלכו לארץ ישראל), מילתא אגב אורחא (דרך אגב, בא ללמדנו) ארץ ישראל גבוהה מכל הארצות.
משנה זאת היא גם המקור לכך שהגירה לארץ ישראל נקראת "עלייה", והגירה מארץ ישראל נקראת "ירידה".
עבדו של רבן גמליאל

מספרת המשנה: "מעשה בטבי עבדו של רבן גמליאל שהיה ישן תחת המיטה (בסוכה), אמר רבן גמליאל לזקנים, ראיתם טבי עבדי, שהוא תלמיד חכמים, ויודע שהעבדים פטורין מן הסוכה, ובא וישן לו תחת המיטה. לפי דרכנו למדנו, שהישן תחת המיטה, לא יצא ידי חובתו".
טבי ישן בסוכה תחת מיטת רבו כדי להקשיב לשיחות תלמידי החכמים וללמוד מהתנהגותם. המשנה אמנם רוצה ללמד אותנו דין הישן תחת המיטה בסוכה, אך הנה למדנו אגב אורחא, שעבד פטור ממצוות סוכה, שכן טבי שהיה תלמיד חכם, ידע שהוא פטור ממצוות סוכה, ולכן לא חשש לישון מתחת למיטה.
מתנה על מנת להחזיר

לא רק ממה שאמרו, אלא גם ממה שעשו חכמים, לומדים הלכה אגב אורחא.
תנו רבנן: "...אין אדם יוצא ידי חובתו ביום טוב הראשון של חג בלולבו של חבירו, אלא אם כן נתנו לו במתנה. ומעשה ברבן גמליאל ורבי יהושע ורבי אלעזר בן עזריה ורבי עקיבא, שהיו באין (מפליגים) בספינה, ולא היה לולב אלא לרבן גמליאל בלבד... נטלו רבן גמליאל ויצא בו, ונתנו לרבי יהושע במתנה... נטלו רבי עקיבא ויצא בו והחזירו לרבן גמליאל. למה לי למימר "החזירו"? מילתא אגב אורחיה קא משמע לן: מתנה על מנת להחזיר – שמה מתנה.
על פי ההגיון, היינו חושבים שאם הלולב ניתן כמתנה על מנת להחזיר, אז ברגע שהוא מוחזר, מסתבר שלא הייתה זאת מתנה מלכתחילה, ולא יצאו חובת נטילת לולב. מלמדת אותנו המשנה בדרך אגב, ממעשיו של רבי עקיבא, שמתנה על מנת להחזיר נחשבת מתנה לכל דבר, וכך גם פסק הרמב"ם.
הערות שוליים

↑  נחום רקובר, ניבי התלמוד, הניב "אגב אורחא", ספרית המשפט העברי, משרד המשפטים ומורשת המשפט בישראל, תשנ"א-1990, באתר "דעת"
↑  משנה, מסכת ברכות פרק א' משנה ב'
↑  ספר ויקרא, פרק כ"ב, פסוק ז'
↑  מדע תורתך 1, באתר www.steinsaltz-center.org.il
↑  מסכת קידושין פרק ד' משנה א'
↑  בבלי, קידושין דף סט' עמוד א'
↑  משנה, מסכת סוכה פרק ב' משנה א'
↑  בבלי, סוכה דף מא', עמ' ב'
↑  רמב"ם, פירוש המשניות, סוכה, ג', יא'
מייק דאנליבי האב

| --- | --- |
 לידה:  21 במרץ 1954 (בן 70) ניו יורק שבארצות הברית
 עמדה:  רכז, קלע
 גובה:  1.91 מטר
 מכללה:  אוניברסיטת קרוליינה הדרומית
 דראפט:  בחירה מספר 99, 1976
 קבוצות כשחקן
 1976–1977   1978   1978–1982   1982–1983   1984–1985   1988–1990:  פילדלפיה 76'   קרוליינה לייטנינג   יוסטון רוקטס   סן אנטוניו ספרס   מילווקי באקס   מילווקי באקס
 קבוצות כמאמן
 1990–1992   1992–1996   1997–2001   2003–2010   2016–:  לוס אנג'לס לייקרס   מילווקי באקס   פורטלנד טרייל בלייזרס   לוס אנג'לס קליפרס   אוניברסיטת טוליין
 הישגים כמאמן
 מאמן השנה ב-NBA‏ (1999)
 קבוצות כג'נרל מנג'ר
 1992–1997   2008–2010:  מילווקי באקס   לוס אנג'לס קליפרס
מייקל ג'וזף "מייק" דאנליבי האב (באנגלית: .Michael Joseph "Mike" Dunleavy Sr; נולד ב-21 במרץ 1954) הוא כדורסלן עבר ומאמן כדורסל אמריקאי, ששיחק ב-NBA בין השנים 1976–1990, ואימן בה בין השנים 1990–2010. משמש כמאמן קבוצת הכדורסל של אוניברסיטת טוליין מאז שנת 2016. אביו של הכדורסלן מייק דאנליבי הבן.
נעורים ומכללות

דאנליבי נולד וגדל ברובע ברוקלין שבעיר ניו יורק. בין השנים 1972–1976 למד באוניברסיטת קרוליינה הדרומית, ושיחק בקבוצת הכדורסל שלה לצד שחקני האולסטאר לעתיד אלכס אינגליש ובראיין וינטרס. בארבע עונותיו בקבוצת האוניברסיטה קלע 14.3 נקודות בממוצע למשחק.
קריירת משחק

דאנליבי נבחר על ידי פילדלפיה 76' בבחירה ה-99 של דראפט ה-NBA לשנת 1976. בעונתו הראשונה ב-NBA העפיל עם קבוצתו לגמר ה-NBA, אך דאנליבי עצמו שותף ב-32 משחקים בלבד ומיעט לקבל דקות משחק. בתחילת העונה העוקבת נופה מסגל הקבוצה וחתם בקבוצת "קרוליינה לייטנינג" מליגת ה-AABA, אשר פעלה במשך כחודש בטרם התפרקה. בפברואר 1978 חתם ביוסטון רוקטס, אשר במדיה הפך לשחקן רוטציה קבוע ב-4 וחצי העונות הבאות. ב-6 בדצמבר 1980 קלע שיא קריירה של 48 נקודות במשחק מול דנוור נאגטס. בפלייאוף 1981 קלע 8.9 נקודות ומסר 3.4 אסיסטים בממוצע למשחק ועזר ליוסטון להגיע לגמר ה-NBA, בו הפסידה לבוסטון סלטיקס בתוצאה 2–4.
בעונת 1982/1983 שיחק עבור סן אנטוניו ספרס, ובשתי העונות הבאות קלע כ-10 נקודות למשחק במדי מילווקי באקס, אולם מיעט לשחק בשל כאבים בגבו. בסיום עונת 1984/1985 פרש ממשחק, אך בעונות 1989 ו-1990 השתתף ב-7 משחקים נוספים במקביל לעבודתו כעוזר המאמן דל האריס.
לאורך קריירת המשחק ב-NBA רשם ממוצעים של 8.0 נקודות ו-3.9 אסיסטים למשחק.
קריירת אימון > לוס אנג'לס לייקרס

לקראת עונת 1990/1991 מונה דאנליבי למאמנה הראשי של לוס אנג'לס לייקרס, במקומו של פט ריילי. את העונה סיימו הלייקרס עם המאזן השני בטיבו באזור המערבי, 54–28, ובפלייאוף העפילו לגמר ה-NBA בהובלתם של מג'יק ג'ונסון וג'יימס וורת'י. במשחק הראשון של סדרת הגמר ניצחו הלייקרס את שיקגו בולס בתוצאה 93–91, אך הפסידו בארבעת המשחקים הבאים בהפרש ממוצע של כ-13 נקודות. בעונה הבאה, ללא ג'ונסון שפרש בשל מחלתו, רשמו הלייקרס מאזן 43–39 והודחו בסיבוב הפלייאוף הראשון.
קריירת אימון > מילווקי באקס

במאי 1992 התפטר דאנליבי מאימון הלייקרס ועבר לאמן את מילווקי באקס, במדיה שיחק בארבע עונותיו האחרונות ב-NBA. בתקופתו של דאנליבי כמאמן הייתה מילווקי אחת הקבוצות החלשות בליגה, על אף צירופם של גלן רובינסון ווין בייקר הצעירים, ורשמה מאזן מצטבר של 107 ניצחונות ו-221 הפסדים (32.6%). בסיום עונת 1995/1996 פרש מאימון הקבוצה ושימש כג'נרל מנג'ר של מילווקי בעונה העוקבת.
קריירת אימון > פורטלנד טרייל בלייזרס

בעונת 1997/1998 מונה למאמן קבוצת פורטלנד טרייל בלייזרס, במקומו של פי. ג'יי. קרליסימו. בעונתו הראשונה הודחה הקבוצה בסיבוב הפלייאוף הראשון, כמו בכל אחת מ-5 העונות הקודמות, אך בעונת 1998/1999 הצליחה פורטלנד להעפיל עד לגמר המערב, בו הפסידה לאלופה שבדרך, סן אנטוניו ספרס, בתוצאה 4–0. בעונה הבאה הציגו הטרייל בלייזרס שיפור נוסף, והשיגו את המאזן השני בטיבו בליגה הודות לחמישייה פותחת מאוזנת שכללה את ארווידאס סאבוניס, ראשיד וולאס, סקוטי פיפן, סטיב סמית' ודיימון סטודמאייר. בפלייאוף גברה קבוצתו של דאנליבי על מינסוטה טימברוולבס ויוטה ג'אז, והפסידה ללוס אנג'לס לייקרס בסדרת גמר המערב בתוצאה 3–4. בעונתו הרביעית והאחרונה כמאמן פורטלנד הפסידה הקבוצה בסיבוב הפלייאוף הראשון.
קריירת אימון > לוס אנג'לס קליפרס

בין השנים 2003–2010 היה דאנליבי המאמן הראשי והג'נרל מנג'ר של לוס אנג'לס קליפרס. בעונת 2005/2006 הוביל את הקבוצה לפלייאוף ה-NBA לראשונה מזה 9 עונות, ולאחר שהקליפרס גברו על דנוור נאגטס בתוצאה 4–1 העפילה הקבוצה לסיבוב השני, לראשונה מאז עונת 1975/1976. בשלוש העונות הבאות התדרדרה הקבוצה שהרכיב ואימן דאנליבי, אשר התפטר מאימון הקליפרס ופוטר מתפקידו כג'נרל מנג'ר בסוף עונת 2009/2010. לאחר הפיטורים תבעו הקליפרס את דאנליבי בגין הונאה, בעוד דאנליבי עצמו תבע את המועדון בגין אי תשלום שכרו המלא; בבוררות נפסק כי דאנליבי זכאי מאשמה, וכי על הקבוצה לשלם לו סכום של 13 מיליון דולר.
קריירת אימון > אוניברסיטת טוליין

במרץ 2016 מונה דאנליבי למאמן קבוצת הכדורסל של אוניברסיטת טוליין אשר בניו אורלינס, לואיזיאנה.
הערות שוליים

↑  סטטיסטיקות המכללות של דאנליבי, באתר sports-reference.com
↑  רשימת הנבחרים בדראפט 1976, באתר basketball-reference.com
↑  קרוליינה לייטנינג, באתר funwhileitlasted.net
↑  דוח המשחק בין יוסטון לדנוור, באתר basketball-reference.com
1 2  ביוגרפיה, באתר הרשמי של ה-NBA,‏ 2006
↑  סטטיסטיקות קריירת המשחק של דאנליבי ב-NBA, באתר basketball-reference.com
↑  דאנליבי מתפטר מאימון הקליפרס, באתר הרשמי של הקבוצה, 4 בפברואר 2010
↑  דאנליבי מסיים את תפקידו כג'נרל מנג'ר הקליפרס, באתר ESPN,‏ 10 במרץ 2010
↑  Elgin Baylor lawsuit among Donald Sterling's past racial issues, באתר לוס אנג'לס טיימס, 26 באפריל 2014
↑  קבוצת אוניברסיטת טוליין ממנה את דאנליבי כמאמן, באתר nola.com,‏ 28 במרץ 2016
מכתבים אל משורר צעיר

| --- | --- |

מכתבים אל משורר צעיר
 מידע כללי
 מאת:  ריינר מריה רילקה
 שפת המקור:  גרמנית
 סוגה:  אסופת מכתבים
 הוצאה
 תאריך הוצאה:  1929
 מספר עמודים:  83
 הוצאה בעברית
 הוצאה:  הוצאת כרמל
 תאריך:  2004
 תרגום:  עדה ברודסקי
 קישורים חיצוניים
 הספרייה הלאומית:  002378375, 003828270
מכתבים למשורר צעיר (בגרמנית: Briefe an einen jungen Dichter) הוא אסופה של עשרה מכתבים שכתב המשורר הגרמני ריינר מריה רילקה למשורר בן 19 שביקש ממנו ביקורת על שיריו, ועצות בנוגע לחיים.
הצעיר, פראנץ קאפוס, תלמיד בן תשע עשרה באקדמיה הצבאית של וינה, שבה למד גם רילקה, שלח למשורר בן ה-27 מכתב בפברואר 1902, שהתחיל שרשרת של מכתבים בין השניים, שדעכה בשנת 1908. באסופה מפורסמים עשרה מכתבים של רילקה אל קאפוס העוסקים בתפיסת החיים שלו ובצורה שבה יש לכתוב שירה ולעסוק באמנות. אף על פי שהמכתב הראשון של קאפוס נכתב מתוך חיפוש אחר ביקורת ספרותית, רילקה סירב לתת לו ביקורת שכזו, וביקש ממנו להתעלם בכלל מביקורות ולסמוך על השיפוט הפנימי שלו. במקום זה הם עסקו במכתביהם הרבה בחייו הפרטיים של קאפוס ובמגוון היבטים פילוסופיים של נושאים כמו הדת, המיניות ובחירת מקצוע. שלוש שנים לאחר מותו של רילקה, בשנת 1929, פרסם קאפוס את האסופה.
הספר פורסם בעברית בשנת 2004, בתרגומה של עדה ברודסקי, בהוצאת כרמל.
מוקדמות גביע אפריקה לאומות 2023

מוקדמות גביע אפריקה לאומות 2023 הוא טורניר שמאורגן על ידי קונפדרציית הכדורגל של אפריקה שממנו יקבעו 24 הנבחרות העולות לטורניר גביע אפריקה לאומות 2023 שיערך בחוף השנהב.
בתחרות משתתפות כל 54 הנבחרות שחברות בקונפדרציית הכדורגל של אפריקה, כולל המארחת חוף השנהב שכבר העפילה.
טורניר המקדמות חולק לשני שלבים:
שלב מוקדם: 12 הנבחרות שדורגו במקומות 43–54 התמודדו בצמד משחקים, בית וחוץ. 6 הנבחרות המנצחות עלו לשלב הבתים.
שלב הבתים: 42 נבחרות הראשונות באפריקה ו־6 העולות מהמוקדמות חולקו ל-12 בתים של 4 נבחרות. שתי הראשונות בכל בית יעלו לגביע אפריקה.
שלב המוקדמות

12 הנבחרות האחרונות באפריקה לפי דירוג פיפ"א בדצמבר 2021, השתתפו בשלב המוקדם.
| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
|  אריתריאה | ניצחון טכני |  בוטסואנה | בוטל | בוטל |
|  סאו טומה ופרינסיפה | 4–3 |  מאוריציוס | 1–0 | 3–3 |
|  ג'יבוטי | 2–5 |  דרום סודאן | 2–4 | 0–1 |
|  סיישל | 1–3 |  לסוטו | 0–0 | 1–3 |
|  סומליה | 1–5 |  אסוואטיני | 0–3 | 1–2 |
|  צ'אד | 2–3 |  גמביה | 0–1 | 2–2 |
שלב הבתים

48 הנבחרות חולקו ל-12 בתים של 4 נבחרות. נבחרת חוף השנהב, המארחת, כבר העפילה ושובצה לבית. המשחקים מולה יחשבו והנבחרת הראשונה בבית תעלה יחד איתה. אם חוף השנהב תסיים ראשונה, הנבחרת השנייה תצטרף אליה.
שלב הבתים > ההגרלה

הנבחרות חולקו ל־4 רמות לפי דירוג פיפ"א במרץ 2022.
| רמה 1 | רמה 2 | רמה 3 | רמה 4 |
| --- | --- | --- | --- |
|   סנגל (20)    מרוקו (24)    ניגריה (30)    מצרים (32)    תוניסיה (35)    קמרון (37)    אלג'יריה (44)    מאלי (52)    חוף השנהב (53)    בורקינה פאסו (56)    גאנה (60)    הרפובליקה הדמוקרטית של קונגו (67) |   דרום אפריקה (69)    כף ורדה (71)    גינאה (80)    גבון (81)    בנין (84)    אוגנדה (86)    זמביה (87)    הרפובליקה של קונגו (98)    גינאה המשוונית (99)    מדגסקר (102)    קניה (104)    סיירה לאון (108) |   נמיביה (112)    מאוריטניה (113)    גינאה ביסאו (115)    ניז'ר (116)    לוב (117)    מוזמביק (119)    מלאווי (120)    טוגו (121)    זימבבואה (122)    גמביה (123)    אנגולה (126)    קומורו (128) |   טנזניה (130)    הרפובליקה המרכז-אפריקאית (131)    סודאן (132)    רואנדה (136)    בורונדי (139)    אתיופיה (140)    אסוואטיני (143)    לסוטו (145)    בוטסואנה (148)    ליבריה (149)    דרום סודאן (161)    סאו טומה ופרינסיפה (189) |
שלב הבתים > בית א

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |
|  ניגריה | 15 | 6 | 5 | 0 | 1 | 22 | 4 | 18 |  | — | 0 – 1 | 2 – 1 | 6 – 0 |
|  גינאה ביסאו | 13 | 6 | 4 | 1 | 1 | 11 | 5 | 6 |  | 0 – 1 | — | 2 – 1 | 5 – 1 |
|  סיירה לאון | 5 | 6 | 1 | 2 | 3 | 10 | 11 | -1 |  | 2 – 3 | 2 – 2 | — | 2 – 2 |
|  סאו טומה ופרינסיפה | 1 | 6 | 0 | 1 | 5 | 3 | 26 | -23 |  | 0 – 10 | 0 – 1 | 0 – 2 | — |
שלב הבתים > בית ב

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |
|  בורקינה פאסו | 11 | 6 | 3 | 2 | 1 | 8 | 5 | 3 |  | — | 2 – 0 | 1 – 0 | 0 – 0 |
|  כף ורדה | 10 | 6 | 3 | 1 | 2 | 8 | 6 | 2 |  | 3 – 1 | — | 2 – 0 | 0 – 0 |
|  טוגו | 8 | 6 | 2 | 2 | 2 | 8 | 8 | 0 |  | 1 – 1 | 3 – 2 | — | 2 – 2 |
|  אסוואטיני | 3 | 6 | 0 | 3 | 3 | 3 | 8 | -5 |  | 1 – 3 | 0 – 1 | 0 – 2 | — |
שלב הבתים > בית ג

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |
|  קמרון | 7 | 4 | 2 | 1 | 1 | 6 | 3 | 3 |  | — | 1 – 1 | 3 – 0 |
|  נמיביה | 5 | 4 | 1 | 2 | 1 | 6 | 6 | 0 |  | 2 – 1 | — | 1 – 1 |
|  בורונדי | 4 | 4 | 1 | 1 | 2 | 4 | 7 | -3 |  | 0 – 1 | 3 – 2 | — |
קניה שובצה לבית הזה אולם בעקבות השעיית קניה וזימבבואה על ידי פיפ"א היא הושעתה מהתחרות.
שלב הבתים > בית ד

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |
|  מצרים | 15 | 6 | 5 | 0 | 1 | 10 | 3 | 7 |  | — | 1 – 0 | 2 – 0 | 1 – 0 |
|  גינאה | 10 | 6 | 3 | 1 | 2 | 9 | 7 | 2 |  | 1 – 2 | — | 1 – 0 | 2 – 0 |
|  מלאווי | 5 | 6 | 1 | 2 | 3 | 4 | 10 | -6 |  | 0 – 4 | 2 – 2 | — | 2 – 1 |
|  אתיופיה | 4 | 6 | 1 | 1 | 4 | 5 | 8 | -3 |  | 2 – 0 | 2 – 3 | 0 – 0 | — |
שלב הבתים > בית ה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |
|  גאנה | 12 | 6 | 3 | 3 | 0 | 8 | 3 | 5 |  | — | 1 – 0 | 2 – 1 | 3 – 0 |
|  אנגולה | 9 | 6 | 2 | 3 | 1 | 6 | 5 | 1 |  | 1 – 1 | — | 2 – 1 | 0 – 0 |
|  הרפובליקה המרכז אפריקאית | 7 | 6 | 2 | 1 | 3 | 9 | 7 | 2 |  | 1 – 1 | 1 – 2 | — | 2 – 0 |
|  מדגסקר | 3 | 6 | 0 | 3 | 3 | 1 | 9 | -8 |  | 0 – 0 | 1 – 1 | 0 – 3 | — |
שלב הבתים > בית ו

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |
|  אלג'יריה | 16 | 6 | 5 | 1 | 0 | 9 | 2 | 7 |  | — | 0 – 0 | 2 – 0 | 2 – 1 |
|  טנזניה | 8 | 6 | 2 | 2 | 2 | 3 | 4 | -1 |  | 0 – 2 | — | 0 – 1 | 1 – 0 |
|  אוגנדה | 7 | 6 | 2 | 1 | 3 | 5 | 6 | -1 |  | 1 – 2 | 0 – 1 | — | 1 – 1 |
|  ניז'ר | 2 | 6 | 0 | 2 | 4 | 3 | 8 | -5 |  | 0 – 1 | 1 – 1 | 0 – 2 | — |
שלב הבתים > בית ז

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |
|  מאלי | 15 | 6 | 5 | 0 | 1 | 15 | 2 | 13 |  | — | 2 – 0 | 4 – 0 | 4 – 0 |
|  גמביה | 10 | 6 | 3 | 1 | 2 | 7 | 7 | 0 |  | 1 – 0 | — | 2 – 2 | 1 – 0 |
|  הרפובליקה של קונגו | 7 | 6 | 2 | 1 | 3 | 5 | 10 | -5 |  | 0 – 2 | 1 – 0 | — | 1 – 2 |
|  דרום סודאן | 3 | 6 | 1 | 0 | 5 | 5 | 13 | -8 |  | 1 – 3 | 2 – 3 | 0 – 1 | — |
שלב הבתים > בית ח

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |
|  זמביה | 13 | 6 | 4 | 1 | 1 | 12 | 6 | 6 |  | — | 3 – 0 | 2 – 1 | 3 – 1 |
|  חוף השנהב | 13 | 6 | 4 | 1 | 1 | 9 | 5 | 4 |  | 3 – 1 | — | 3 – 1 | 1 – 0 |
|  קומורו | 7 | 6 | 2 | 1 | 3 | 6 | 8 | -2 |  | 1 – 1 | 0 – 2 | — | 2 – 0 |
|  לסוטו | 1 | 6 | 0 | 1 | 5 | 1 | 9 | -8 |  | 0 – 2 | 0 – 0 | 0 – 1 | — |
שלב הבתים > בית ט

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |
|  מאוריטניה | 11 | 6 | 3 | 2 | 1 | 10 | 5 | 5 |  | — | 1 – 1 | 2 – 1 | 3 – 0 |
|  הרפובליקה הדמוקרטית של קונגו | 10 | 6 | 3 | 1 | 2 | 9 | 5 | 4 |  | 3 – 1 | — | 0 – 1 | 2 – 0 |
|  גבון | 7 | 6 | 2 | 1 | 3 | 3 | 5 | -2 |  | 0 – 0 | 0 – 2 | — | 1 – 0 |
|  סודאן | 6 | 6 | 2 | 0 | 4 | 3 | 10 | -7 |  | 0 – 3 | 2 – 1 | 1 – 0 | — |